**Doaibmadoarjaga ohcan Nordnorsk Fartøyvernsenter og Båtmuseum:ii**

## Mearrádusárvalus

Ohcan biehttaluvvo.

Sámediggi lea meannudan Stiftelsen Nordnorsk Fartøyvernsenter og Båtmuseum doarjjaávžžuhusa. Sámediggi lea fuomášan vuođđudusa 2020 jahkerehketdoalu vuođul, ahte vuođđudusas leat stuora ekonomalaš hástalusat, ja leat boahtán dan dillái ahte boahtteáigge- scenatio joatkit doaimma lea eahpevissis. Ohccojuvvo doarjja čoavdit dili oanehis áigái, muhto Sámediggi ii oainne ahte min juolludeapmi oanehis áigái lea doarvái veahkehit vuođđudusa ekonomiija gokčat ruhtadárbbu.

Sámediggi iige oainne ahte stivra lea ovdanbuktán doarvái buori čilgehusa movt vuođđudus galgá hálddašuvvot ekonomalaš ceavzilvuođain guhkit áigái. Vaikke Stiftelsen Nordnorsk Fartøyvernsenter og Båtmuseum:a doaibma lea bearráigeahččat sámi fanasárbevieruid, de sorron dákkár prosessii, lea dan duohken ahte Sámediggi fertešii olu árat oasálastit proseassaide ja leahkit dehálaš fágalaš doarjjafálli ja oasálaš masa vuođđudus guorrasa. Sámediggi ii oainne ahte ohcan ollašuhttá mihttu iige vuoruhemiid regionála ovddideami ortnegis, dan vuođul go sin mihttomearri lea geavahit doarjaga doibmii.